|  |
| --- |
| 5. februar 2015  J.nr. 14-4317534  Skatteministeriet  Nicolai Eigtveds Gade 28  DK 1402 – København K  Telefon +45 33 92 33 92  Mail skm@skm.dk  www.skm.dk |

|  |
| --- |
| Til høringsparterne |
|  |

Hermed sendes et udkast til en ny bekendtgørelse om kildeskat i høring.

Skatteministeriet skal anmode om at modtage eventuelle bemærkninger senest fredag den 6. marts 2015. Høringssvar bedes sendt til [juraogsamfundsoekonomi@skm.dk](mailto:juraogsamfundsoekonomi@skm.dk) og [abl@skm.dk](mailto:abl@skm.dk).

Bekendtgørelsen sendes såvel i en version, hvor ændringerne i forhold til den gældende bekendtgørelse er markeret, samt en version uden markering af ændringer.

Der er foretaget en generel opdatering af bekendtgørelsen, og herudover er der foretaget en række yderligere ændringer.

Ændringerne, som ikke blot er udtryk for en opdatering, er:

* Udvidelse af reglen om, at indkomst ved arbejdsudleje er A-indkomst, så den ikke kun finder anvendelse, når den arbejdsudlejede person er begrænset skattepligt, men også ved fuld skattepligtig (§ 18, nr. 35).
* Udbytter og udlodninger fra medarbejderinvesteringsselskaber gøres til A-indkomst (§ 18, nr. 51).
* Afskaffelse af regnskabshæfter (27, stk. 3 og 4).
* Indførelse af en offentlig database om indehaverne af udbyttefrikort – dvs. visse skattefri foreninger mv. (§ 31, stk. 1, nr. 1 og stk. 4).
* Udvidelse af databaserne over modtagere af udbytte, der er berettiget til at modtage udbytte med indeholdelse af 22 eller 15 pct., med oplysninger om en ophørsdato, hvis det pågældende selskab mv. er ophørt (§ 33, stk. 2, og § 34, stk. 2).

Eventuelle spørgsmål kan rettes til Andreas Bo Larsen, mail: [abl@skm.dk](mailto:abl@skm.dk), telefon: 72 37 03 63.

Med venlig hilsen

Andreas Bo Larsen